Pühapäeval, 12. jaanuaril, peale pooleaastast võitlust vähiga, lahkus 75-aastasena maisest elust üks kaasaja olulisemaid mõttehiiglasi Sir Roger Vernon Scruton.
#000002
2016. aastal löödi Scruton rüütliks. Tal on hulgaliselt rahvusvaheliste organisatsioonide, ülikoolide ja akadeemiate aukraade ning auhindu. Ta on Külma sõja ajal sotsialismileeris konservatiivsete vaadete edendamise eest pälvinud Poola, Tšehhi ja Ungari kõrgemad riiklikud autasud.
#000006
Scrutonist sai põhimõtteline konservatiiv, kui ta sattus 1968. aasta maikuus Pariisi Ladina kvartalis märatsevate tudengite keskele. Ta kirjeldab oma "ärkamist" järgnevalt: "Ma sain ühekorraga aru, et ma olen vastaspoolel. Mida ma nägin, oli märatsev jõuk ennasttäis keskklassi huligaane. Kui ma küsisin oma sõprade käest, mida nad siis tahavad ja püüavad saavutada, oli vastuseks ainult naeruväärne marksistlik jauramine. Minu jaoks oli see tülgastav ja ma leidsin, et peab olema mingi tee, kuidas Lääne tsivilisatsiooni selliste asjade eest kaitsta. Sel hetkel sai minust konservatiiv. Ma teadsin, et ma tahan asju alles hoida (to conserve things; ingliskeelne sõnamäng: "conserve" – säilitama, "conservative" – konservatiiv), mitte neid lõhkuda."
#000007
Scruton toetas, tihti oma eluga riskides, aastatel 1979–1989 aktiivselt Nõukogude Sotsialistlike Vabariikide Liidu küüsis ägavaid Ida-Euroopa dissidente ja intellektuaale. Peamiselt tegutses ta toonases Tšehhoslovakkias, kuid tema mõju ulatus ka Ungarisse ja Poola. Ta on pälvinud oma märkimisväärsete teenete eest sotsialismi õõnestamisel kõigi kolme riigi kõrgemad autasud. Neist viimase – Tähega komandöri risti Ungari riikliku teenetemärgi – andis talle 2019. aasta 3. detsembril Londoni Ungari saatkonnas üle peaminister Viktor Orbán.
#000009
Scruton ei olnud ametlikult katoliiklane, kuid ta nimetas katoliiklikku Prantsusmaad "oma vaimseks koduks" ja raamatus "Ma joon, sellepärast olen olemas" (I Drink Therefore I Am, 2009) ta kirjutas: "Hea vein on kultuurisaavutus, milleni protestandid, ateistid või progressiusklikud ei küündi, sest see sõltub kohalike jumaluste elujõulisusest. Üks suurimaid heategusid, mida Katoliku kirik Prantsusmaa jaoks on teinud, on see, et ta pakkus antiigi räsitud jumalustele varjupaiga. [Katoliku kirik] pani neile selga pühakute ja märtrite riided ning tõstis nende tuju joogiga, mille kord antiigijumalused ise olid meie kõigi jaoks taevast alla toonud. See on kokkuvõtlikult põhjus, miks Prantsusmaa veinid on parimad."
#000010
Sir Roger Scruton lahkus 12. jaanuaril rahus oma pere keskel.
#000012
Varro Vooglaid: valituks osutudes esitan eelnõu sundvaktsineerimise kriminaliseerimiseks
#000022
Karol Kallas: ühispartei roimstopp on raske ajuhaigus
#000023
Elke Bodderas: kõik ohvrid, mida tervishoiuminister pandeemia ajal kodanikelt nõudis, olid valed
#000024
Välismissioonid muserdavad Saksa sõjaväelaste psüühikat
#000025
PRETSEDENT: Objektiivi Kremli rahastatud väljaandeks laimanud isik tunnistas kohtus oma väidete ekslikkust ja tõendamatust
#000027
Varro Vooglaid: kui mind valitakse riigikogu liikmeks, luban seista kindlalt põhiseaduse kaitsel
#000030
Tähtsamate kajastustega kursis olemiseks liitu meie uudiskirjaga!
#000031